



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti,  26 mai 2010
Nr. PL-x – 302/2010


AVIZ

asupra proiectului de lege pentru abrogarea Cap. IV din Legea nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordului-cadru cu Comisia Europeană şi Fondul Monetar Internaţional 
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare cu proiectul de lege pentru abrogarea Cap. IV din Legea nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordului-cadru cu Comisia Europeană şi Fondul Monetar Internaţional, trimis cu adresa PL-x. 302 din 12 mai 2010 şi înregistrat cu nr. 466 din 13 mai 2010.


Conform dispoziţiilor art. 75 alin. 1 din Constituţia României, republicată şi ale art. 92 alin. 9, pct. 2 din Regulamentul Camerei Deputaţilor republicat, cu modificările ulterioare, Camera Deputaţilor este Cameră decizională.


Senatul, în calitate de primă Cameră sesizată a adoptat proiectul de lege în conformitate cu prevederile art. 76 alin. 2 din Constituţia României.


Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 26 mai 2010.


Proiectul de lege are ca şi obiect de reglementare abrogarea Cap. IV din Legea nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional.

Membrii Comisiei au examinat proiectul de lege supus avizării, expunerea de motive, avizul favorabil, cu observaţii şi propuneri, al Consiliului Legislativ nr. 1532 din 21 decembrie 2009, avizul negativ al Consiliului Economic şi Social, transmis prin adresa nr. 8 din 4 ianuarie 2010 şi punctul de vedere al Guvernului, transmis prin adresa nr. 515 din 1 martie 2010, prin care nu se susţine adoptarea propunerii legislative.

.
În urma dezbaterilor, Comisia juridică de disciplină şi imunităţi a hotărât, cu unanimitate de voturi, avizarea favorabilă a proiectului de lege, cu menţiunea ca la dezbaterea acestui proiect de lege comisia sesizată în fond să aibă în vedere faptul că o iniţiativă legislativă având acelaşi obiect de reglementare face obiectul PL-x 301, urmând ca aceste proiecte de lege să fie dezbătute concomitent pentru evitarea unor paralelisme în reglementare. 

În raport de obiectul şi conţinutul reglementării, proiectul de lege face parte din categoria legilor organice.

